67. ΑΝΑΓΚ. ΝΟΜΟΣ υπ’ αριθ. 144 της 27 Σεπτ./3 Οκτ. 1967 (ΦΕΚ Α΄ 169)  Περί υποβολής προτάσεων ικανότητος αστυνομικών υπαλλήλων.  Άρθρον μόνον.-1.Δια τους από του βαθμού του Υπαστυνόμου Β΄ μέχρι και του Αστυνομικού Διευθυντού Β΄ αστυνομικούς υπαλλήλους, τους συμπληρώσαντας ή συμπληρούντας τον απαιτούμενον προς προαγωγήν χρόνον από 1ης Ιανουαρίου μέχρι 31ης Δεκ. 1967, δι’ ους, κατά τας κειμένας διατάξεις, δεν υπεβλήθησαν προτάσεις ικανότητος, υποβάλλονται τοιαύται εντός προθεσμίας 15 ημερών, από της ισχύος του παρόντος, εις τον Αρχηγόν της Αστυνομίας Πόλεων, όστις, γνωματεύων επ’ αυτών, υποβάλλει ταύτας εις το Υπουργείον Δημοσίας Τάξεως εντός 10ημέρου από της λήξεως της άνω προθεσμίας μετά πάντων των σχετικών στοιχείων. 2.Το Αστυνομικόν Συμβούλιον υποχρεούται όπως, εντός προθεσμίας 10 ημερών από της εις αυτό παραπομπής των προτάσεων τούτων μετά των σχετικών φακέλλων, καταρτίση τους υπό των κειμένων διατάξεων προβλεπομένους πίνακας. Οι ούτω καταρτισθησόμενοι πίνακες ενοποιούνται μετά των ήδη καταρτισθέντων τοιούτων έτους 1967, εφαρμοζομένων κατά τα λοιπά των κειμένων διατάξεων. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   